**Закон о допуни Закона о бесплатној правној помоћи**

63/14

02.07.2014

**Члан 1.**

У Закону о бесплатној правној помоћи („Службени гласник Републике Српске“, бр. 120/08 и 89/13), у члану 14. послије става 2. додају се нови ст. 3. и 4. који гласе:

 „(3) Право на бесплатну правну помоћ може имати и лице евидентирано у Јединственом регистру штете као лице које је претрпјело материјалну штету изазвану поплавама у Републици Српској у мају 2014. године, без обзира на услове прописане овим законом, ако је због  материјалне штете настале усљед поплава, привремено или трајно угрожена његова егзистенција.

(4) Право из става 3. овог члана лице остварује до дана санирања материјалне штете изазване поплавама у Републици Српској у мају 2014. године о чему ће се водити рачуна приликом доношења рјешења о одобреној правној помоћи“.

**Члан 2.**

Овај закон ступа на снагу осмог дана од дана објављивања у „Службеном гласнику Републике Српске“.